নিজেস্ব প্রতিবেদন : ফের আত্মহত্যার ঘটনা কলকাতায়। বাস্কেল ব্রিজ থেকে জলে ঝাঁপ দিয়ে আত্মহত্যা করলেন এক ব্যক্তি। এই ঘটনাকে ঘিরে চাঞ্চল্য ছড়াল কলকাতার বন্দর এলাকায়। মৃত মহম্মদ ইমরানের বাড়ি গার্ডেনরিচের রামনগর লেনে বলে জানা গিয়েছে। জলে ঝাঁপ দিতেই তাঁকে উদ্ধারে নেমে পড়েন স্থানীয় কয়েকজন মানুষ। চলে আসে সিআইএসএফ ও পুলিস কর্মীরাও। উদ্ধারের পর হাসপাতালে নিয়ে যাওয়া হলে, বছর ৩৫-এর ওই ব্যক্তিকে মৃত ঘোষণা করেন চিকিত্সকরা। মৃতের পরিবারের বক্তব্য, মানসিক অবসাদে ভুগছিলেন মহম্মদ ইমরান এবং তাঁর চিকিত্‍সাও চলছিল। ঘটনাটি খতিয়ে দেখছে পুলিস।